cyanic-selkie/wikianc huggingface dataset:
மணலாறு பிரதேச செயலாளர் பிரிவு
மணலாறு பிரதேச செயலாளர் பிரிவு, (Weli Oya Divisional Secretariat) என்பது இலங்கையின் வடமாகாணத்தில் முல்லைத்தீவு மாவட்டத்தில் அமைந்துள்ள பிரதேச செயலாளர் பிரிவாகும். இலங்கை உள்நாட்டுப் போர் மற்றும் அரசாங்க குடியேற்றத் திட்டங்கள் என்பவற்றால் இது அதிகம் பாதிக்கப்பட்டுள்ளது.
வரலாறு
தற்போது வெலி ஓயா என அழைக்கப்படும் இது சிங்கள குடியேற்றத்துக்கு முன் மணலாறு எனப் பெயர் பெற்றிருந்தது. இது அனுராதபுரம், முல்லைத்தீவு, திருகோணமலை மற்றும் வவுனியா மாவட்டங்களால் சூழப்பட்டுள்ளது. இப்பகுதிக்கு வடக்கே உள்ள பகுதி முன்னர் தமிழீழ விடுதலைப் புலிகளின் கட்டுப்பாட்டின் கீழ் காணப்பட்டமையால் இக்கிராமம் "எல்லைக் கிராமம்" என அழைக்கப்பட்டது.
மேற்கோள்கள்
பகுப்பு:முல்லைத்தீவு
நாரிந்தர் கப்பானி
ஒளி இழையியலின் தந்தை என்று பெரும்பாலோரால் ஏற்றுக்கொள்ளப்படும் நாரிந்தர் சிங் கப்பானி (Narinder Singh Kapany) பஞ்சாப் மாநிலத்திலுள்ள மோகா என்ற நகரத்தில் பிறந்தவர். சனவரி 2021இல் இவருக்கு இந்தியாவின் குடிமை விருதுகளில் இரண்டாவது உயரிய விருதான பத்ம விபூசண் வழங்கப்படுவதாக அறிவிக்கப்பட்டது.
சின்னசேரி ஊராட்சி
சின்னசேரி ஊராட்சி (Chinnacheri Gram Panchayat), தமிழ்நாட்டின் திருப்பத்தூர் மாவட்டத்தில் உள்ள மாதனூர் வட்டாரத்தில் அமைந்துள்ளது. இந்த ஊராட்சி, ஆம்பூர் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1474 ஆகும். இவர்களில் பெண்கள் 743 பேரும் ஆண்கள் 731 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சென்னிமலை (சட்டமன்றத் தொகுதி)
சென்னிமலை (Chennimalai) என்பது இந்தியாவின் தமிழ்நாட்டில் ஈரோடு மாவட்டத்தில் இருந்த ஒரு சட்டமன்றத் தொகுதியாகும்.
ஹேகியா சோபியா
ஹேகியா சோபியா (Ἁγία Σοφία, "புனித ஞானம்"; Sancta Sophia / Sancta Sapientia; Ayasofya) துருக்கியின் தலைநகரமான இஸ்தான்புல்லில் உள்ளது. முன்னர் கிழக்கத்திய மரபுவழிக் கிறித்தவப் பிரிவினரின் பெருங்கோவிலாக விளங்கிய இது, பின்னர் 1453 இல், மசூதியாக மாற்றப்பட்டது. 1935 ஆம் ஆண்டில் இது ஒரு அருங்காட்சியகம் ஆக்கப்பட்டு, அயசோஃப்யா அருங்காட்சியகம் என அழைக்கப்படுகின்றது. இது உலகின் சிறந்த கட்டிடங்களுள் ஒன்றாக மதிக்கப்படுகின்றது. எட்டாவது அதிசயம் என வர்ணிக்கப்படும் கட்டிடங்களில் இதுவும் ஒன்று. ஓட்டோமான் பேரரசு நிகழ்த்திய படையெடுப்பைத் தொடர்ந்து காண்ஸ்டாண்டிநோபுள் வீழ்ச்சியுற்றபோது, இப்பெருங்கோவிலை ஓட்டோமான்கள் கைப்பற்றினர். இதன் விளைவாகக் கிறித்தவம் நலிவடையத் தொடங்கியது.
thumb|right|300px|ஹேகியா சோபியா, இஸ்தான்புல், துருக்கி, ஜூன் 1994 right|thumb|ஹேகியா சோபியாவின் உட்தோற்றம், இஸ்தான்புல், துருக்கி, ஜூன் 1994
தொடக்க கால வரலாறு
இக்கட்டடத்தை உருவாக்கும் பணி கி.பி. 532-537இல் நடந்தது. அதிலிருந்து கி.பி. 1453ஆம் ஆண்டுவரை அக்கட்டடம் கீழை மரபுவழித் திருச்சபையின் பெருங்கோவிலாகவும், திருச்சபை முதுமுதல்வரின் ஆட்சியிருக்கையாகவும் விளங்கியது. கி.பி. 1204–1261 காலகட்டத்தில் மட்டும் அப்பெருங்கோவில் உரோமன் கத்தோலிக்க இலத்தீன் பிரிவினரின் கையகம் வந்தது. உரோமைப் பேரரசின் கிழக்குப் பகுதியிலிருந்து மேற்குப் பகுதிக்கு மாறியது.
ஓட்டொமான் பேரரசு (உதுமானியப் பேரரசு இக்கோவிலைக் கைப்பற்றியது 1453இல் ஆகும். கிறித்தவ சமயத்தின் போதனைகளை விளக்கும் விதத்தில் அக்கோவிலில் எண்ணிறந்த கலை ஓவியங்கள் இருந்தன. அவற்றை இசுலாமிய ஆளுநர்கள் பெரும்பாலும் அழித்துவிட்டனர். அல்லது அக்கலை ஓவியங்களுக்கு மேலே இசுலாமியக் கலை அமைப்புகளைத் திணித்தனர். ஹாகியா சோபியா ஒரு முசுலிம் தொழுகைக் கூடமாக மாற்றப்பட்டது.
1453–1931 ஆண்டுக்காலத்தில் முசுலிம் தொழுகைக் கூடமாகச் செயல்பட்ட ஹாகியா சோபியா கட்டடம் சமயச் சார்பற்ற கட்டடமாக மாற்றப்பட்டது. 1935ஆம் ஆண்டு பெப்ருவரி 1ஆம் நாளிலிருந்து அது ஒரு கலைக்கூடமாக மாற்றப்பட்டது.
தொடக்க காலக் கோவில் அர்ப்பணம்
ஆறாம் நூற்றாண்டில் ஹாகியா சோபியா பெருங்கோவில் கட்டப்பட்டபோது அதற்கு அளிக்கப்பட்ட கிரேக்கப் பெயர் ”Ναός τῆς Ἁγίας τοῦ Θεοῦ Σοφίας” (Shrine of the Holy Wisdom of God = ”இறைவனின் தூய ஞானத்திற்கு அர்ப்பணிக்கப்பட்ட திருத்தலம்”). கிறித்தவக் கொள்கைப்படி, கடவுளின் ஞானமாக விளங்குபவர் கடவுளின் வார்த்தை ஆவார். அவரே மனிதராக இவ்வுலகில் உருவெடுத்த இயேசு கிறித்து ஆவார். இயேசு கிறித்து மனிதராகப் பிறந்த விழா திசம்பர் 25ஆம் நாள் கொண்டாடப்பட்டது.
இக்கோவில் சுருக்கமாக “புனித ஞானம்” (கிரேக்கம்: ஹாகியா சோபியா; இலத்தீன்: Sancta Sophia) என்று அழைக்கப்பட்டது.
கோவிலின் குவிமாடம்
ஹாகியா சோபியா கோவிலின் குவிமாடம் உலகப் புகழ் பெற்றது. பிரமாண்டமாக அமைந்துள்ள அக்குவிமாடம் பைசான்சிய கலைக்கு உன்னத எடுத்துக்காட்டாக விளங்குகிறது. அது கட்டடக் கலையின் போக்கையே மாற்றியதாகக் கருதப்படுகிறது. ஏறக்குறைய ஆயிரம் ஆண்டளவாக இக்கோவில் உலகனைத்திலுமுள்ள எல்லாக் கிறித்தவக் கோவில்களிலும் மிகப் பெரிய பெருங்கோவிலாக விளங்கியது. 1520இல் எசுப்பானியா நாட்டு செவீயா பெருங்கோவில் (Seville) கட்டப்பட்ட வரை ஹாகியா சோபியா கோவில் பரப்பளவில் முதலிடம் பெற்றது.
வெளி இணைப்புகள்
பகுப்பு:துருக்கி
பிரசன்னா வெங்கடேஸ்வரர் கோயில், அப்பலயகுந்தா
ஸ்ரீ பிரசன்ன வெங்கடேஸ்வர சுவாமி கோயில் Sri Prasanna Venkateswara Swamy Temple இந்தியாவின் ஆந்திரா மாநிலம் சித்தூர் மாவட்டத்தில், திருப்பதியில் இருந்து 16 கி.மீ தொலைவில் உள்ள அப்பலயகுண்டத்தில் அமைந்துள்ள ஒரு வைணவ கோயில் ஆகும். இந்த கோயிலின் மூலவர் பிரசன்னா வெங்கடேஸ்வரா் ஆவார். மற்ற வழக்கமான வெங்கடேஸ்வரர் கோயில்களைப் போல் இல்லாமல் மூலவரின் வலது கை அபய முத்திரை காட்டியவாறு உள்ளது.
வரலாறு
இந்த கோயில் கி.பி 1232 ஆம் ஆண்டில் காா்வேடினகரம் மன்னா் சிறீ வெங்கட பெருமாள ராஜீ பிரம்மதேவா மகாராஜாவால் கட்டப்பட்டது.
நிா்வாகம்
இந்த கோயிலை 1988 முதல் திருமலை திருப்பதி தேவஸ்தானங்கள் நிா்வகிக்கின்றனா்.
மேற்கோள்கள்
பகுப்பு:இந்து சமய கோயில்களின் பட்டியல் கட்டுரைகள்
பாம்பே பேக்கரி
பாம்பே பேக்கரி (Bombay Bakery) பாக்கித்தான் நாட்டின் சிந்து மாகாணத்தில் உள்ள ஐதராபாத்து நகரின் சதர் பகுதியில் அமைந்துள்ளது. இந்திய நகரமான பம்பாய் நினைவாக நிறுவனத்திற்கு இப்பெயரிடப்பட்டது.
வரலாறு
பாம்பே பேக்கரி 1911 ஆம் ஆண்டு பலாச் ராய் கங்காராம் ததானி என்பவரால் நிறுவப்பட்டது. சிந்து மாகாணத்தைச் சேர்ந்த தாது நகரத்தில் ஓர் இந்து அமில் இனத்தில் இவர் பிறந்தார்.
1948 ஆம் ஆண்டில் பலாச் ராய் கங்காராம் ததானி இறந்தார். இவரது மகன் கிசிஞ்சந்து ததானி பாம்பே பேக்கரியின் உரிமையாளரானார். வணிகத்தை நன்றாக இவர் விரிவுபடுத்தினார். பேக்கரிக்குத் தேவையான சுவைக்காகப் பல புதிய சமையல் குறிப்புகளை எழுதினார். பாம்பே பேக்கரியில் சாக்லேட் அடிப்படையிலான ரொட்டிகள், பிசுகட்கள் மற்றும் கேக்குகள் தயாரிக்கப்பட்டன. அவற்றில் சுத்தமான பொருட்கள் சேர்க்கப்பட்டன.
1960 ஆம் ஆண்டில் கிசிஞ்சந்து ததானி இறந்த பிறகு, இவரது மகன் குமார் ததானி தனது சித்தப்பாவுடன் குடும்ப வியாபாரத்தின் பொறுப்பை எடுத்துக் கொண்டார். இவர் 2010 ஆம் ஆண்டு சூன் மாதம் ஐதராபாத்தில் காலமானார்.
ஒன்றேகால் நூற்றாண்டாக பாம்பே பேக்கரியில் பாரம்பரிய முறையிலேயே கேக்கு தயாரிக்கப்பட்டது. அதற்காக எந்த இயந்திரமும் பயன்படுத்தப்பட்டதில்லை. பாதாம் அரைக்க மட்டுமே இயந்திரம் பயன்படுத்தப்பட்டது.2014 ஆம் ஆண்டில், ஒரு முன்னாள் பேக்கர் ஒருவரால் பாம்பே பேக்கரியின் இரகசிய செய்முறை பகிரங்கப்படுத்தப்பட்டது.
மேற்கோள்கள்
பகுப்பு:பாக்கித்தான்
தொடக்க கால பாண்டிய சமூகம்
பண்டைய தமிழ்நாட்டை கிறிஸ்து பிறப்பிற்கு முற்காலத்திலிருந்து கி.பி 200 ஆம் ஆண்டு வரை ஆட்சி செய்த வம்சம் தொடக்க கால பாண்டிய சமூகம் ஆகும். சங்க இலக்கியங்களான மதுரைக் காஞ்சி, நெடுநல்வாடை மற்றும் புறநானூறு ஆகிய தொகுப்புகள் அந்தக் கால கட்டத்தின் மக்களின் வாழ்க்கை முறை மற்றும் பழக்க வழக்கங்கள் குறித்து ஏராளமான தகவல்களைத் தருகின்றன.
மக்கள்
தொடக்க கால பாண்டிய ஆட்சிக்காலத்திலேயே தமிழ் சமுதாயம் மக்களிடையே பல்வேறு வேறுபாடுகளைக் கொண்டிருந்தது. அவை, பிராமணர்கள், சத்ரியர்கள், வைசியர்கள் மற்றும் சூத்திரர்கள் என்ற வேதகால வகைப்பாட்டிலிருந்து வேறுபட்டது. தமிழ் மக்களிடையே அரசருக்குக் கீழான மிக உயர்ந்த பிரிவு அறிவர்கள் அல்லது முனிவர்கள் ஆவர். அவர்கள் உலக வசதிகளையும், பற்றுக்களையும் துறந்து, பெரும்பாலும் நகரங்களுக்கு வெளியே வாழ்ந்து வந்தனர். அடுத்ததாக உழவர்கள் அல்லது விவசாயிகள் இரண்டாம் நிலையில் வைக்கப்படுகிறார்கள். உழவர்களைத் தொடர்ந்து பொறுப்பர்கள் அல்லது ஆயுதம் தாங்கிய படைவீரர்கள் தரத்தில் மூன்றாவது நிலையில் உள்ளனர். அதன் பிறகு, ஆயர்கள் அல்லது கால்நடை வளர்ப்போரும், பின்னர் வேட்டுவர்களும் வருகிறார்கள். இவர்களைத் தொடர்ந்து கலைஞர்களான, பொற்கொல்லர்கள் மற்றும் கருமான்களும் அதைத் தொடர்ந்து வலையர்கள் அல்லது மீனவர்களும் இறுதியாக புலையர்கள் அல்லது தோட்டிகள் வருகிறார்கள்.
உயர்குடி மக்களாக வகைப்படுத்தப்பட்டோர் சில வசதிகளை அனுபவித்தனர். உதாரணமாக, தெருக்களில் உயர் சாதியினர் கடந்துசெல்லும் போது,  தாழ்ந்த வகுப்பினர் என வகைப்படுத்தப்பட்டோர் விலகி வழி விட வேண்டும். புலையரொருவர் ஒரு பிரபுவை சந்திக்க நேர்ந்தால், தலை குனிந்து, உடல் குறுகி வேண்டி வணங்கிட வேண்டும். வர்க்க வேறுபாடுகள் வாழ்க்கையின் பல அம்சங்களில் மிகவும் வெளிப்படையானவையாக இருந்தன. மக்கள் அணிந்திருந்த ஆடைகளும், அவர்கள் தங்களை தயார்படுத்திய விதமும், அவர்கள் உட்கொண்ட உணவு வகைகளும் ஒரு வகுப்பிலிருந்து மற்றொரு வகுப்பிற்கும் வேறுபட்டவையாய் இருந்தன. வர்க்க அடிப்படையிலான சமூக சமத்துவமின்மை இருந்தபோதிலும், சமூகத்தில் அடிமைத்தனம் இல்லை.
மக்கள் பின்வருமாறு தொழில் வாரியாக வகைப்படுத்தப்பட்ட குழுக்களாக இருந்தனர். அவை, துணி வெளுப்பவர்கள், தச்சர்கள், கருமான்கள், சிற்பிகள், பொற்கொல்லர்கள், தையலர்கள், ஆபரணம் செய்பவர்கள், குயவர்கள், இசைக்கலைஞர்கள், பாதிரியார்கள், எண்ணெய்விற்பவர்கள், பழரத மது விற்பனையாளர்கள், பரத்தையர்கள், நடிகர்கள் மற்றும் செருப்புத் தைப்பவர்கள் போன்றோராவர். ஒவ்வொரு தொழில் குழுக்களும் அவர்களுக்கான குடியிருப்புப் பகுதியான சேரியில் வாழ்ந்தனர் - (சேரி - ஒவ்வொரு தொழில் பிரிவினரும் எந்த சிரமமுமின்றி வாழ்வதற்காக செய்யப்பட்ட ஏற்பாடு - இறுதி விளைவாக சாதி அமைப்பிற்கு வழிவகுத்தது)
உணவு
இங்குள்ள மக்கள் அரிசி மக்காச்சோளம், தினை, பால், வெண்ணெய் மற்றும் தேன் ஆகியவை பொதுவான பயன்பாட்டில் இருந்ததால், இவற்றை உணவாக சாப்பிட்டனர். பரதவர்கள் (மீனவர்) மீன்களை அவர்களின் முக்கிய உணவாக சாப்பிட்டார், அதே சமயம் முல்லை பகுதிகளில் உள்ள மக்கள் பால் மற்றும் வெண்ணெய் போன்ற பொருட்களை பெரிதும் பயன்படுத்தினர். குறிஞ்சி மக்கள் வேட்டையாடியதன் மூலம் பெறப்பட்ட இறைச்சியை சாப்பிட்டனர். அரிசி, பால், தேன், நெய் மற்றும் வெல்லம் போன்றவற்றையும் சேர்த்து சாப்பிட்டனர். மிளகு, புளி மற்றும் உப்பு சமைக்கும் போது பயன்படுத்தப்பட்டது. நெய் பணக்காரர்களால் பயன்படுத்தப்பட்டது. காய்கறிகளும், பழங்களும் அவற்றின் உணவின் ஒரு பகுதியாக இருந்தன. இறைச்சி சாப்பிடுவது பொதுவானதாகும் - ஆடு, மான், முயல், கோழி, முள்ளம்பன்றி, பன்றிகள், மீன்கள் மற்றும் கருவாடு போன்ற மாமிசத்தை மக்கள் சாப்பிட்டனர்.
வீடமைப்பு
நிலத்தின் புவியியல் வகை மற்றும் குடியிருப்பாளர்களின் பொருளாதார நிலை ஆகியவற்றால் வீட்டுவசதி வகை தீர்மானிக்கப்பட்டது. முல்லை மற்றும் மருத நிலமக்கள் குறிஞ்சி மற்றும் நெய்தல் மக்களுடன் ஒப்பிடும்போது வசதியான மற்றும் பெரிய வீடுகளில் வசித்து வந்தனர். பணக்காரர்கள் தங்கள் வீடுகளை ஓடால் கட்டப்பட்ட கூரைகள் மற்றும் சுட்ட செங்கற்கள் மற்றும் மண்ணால் செய்யப்பட்ட சுவர்களால் கட்டினர், அதே நேரத்தில் ஏழைகள் தங்கள் குடிசைகளை மண்ணால் கட்டி புல், தேங்காய் இலைகள் அல்லது பனை ஓலைகளால் கட்டினர். குடிசைகள் மற்றும் வீடுகளில், தரையானது சாணியால் பூசப்பட்டது.
குறிப்புகள்
பகுப்பு:தமிழ்நாட்டு சமூக வரலாறு பகுப்பு:பாண்டியர்
சல்மான் மீன்
சல்மான் (Salmon) என்பது கதிர் வடிவ துடுப்பு கொண்ட மீன்களின் பொதுப் பெயராகும். "சல்மோன்" எனும் சொல் குதித்தல் என்ற பொருளுடைய "சல்மோ" என்ற லத்தீன் வார்த்தையில் இருந்து பிறந்தது. சல்மான் மீன் சல்மோனிடே குடும்பத்தைச் சார்ந்தது. மீன், கரி மீன், சாம்பல் நுனி மீன்,வெள்ளை மீன்கள் இதே குடும்பத்தைச் சார்ந்தவையே.
வாழிடம்
இவைகள் வட அட்லாண்டிக்கின் கழிமுக பகுதிகள் (பேரினம் சல்மோ), பசிபிக் பெருங்கடல் (பேரினம் onchorynchus) பகுதிகளை தங்கள் இருப்பிடமாக , பிறப்பிடமாக கொண்டவை. ஆன போதிலும் பல வகை சல்மான் மீன்கள் அவற்றின் சுற்றுச் சூழல் இல்லாத இடங்களிலும் அறிமுகப்படுத்தப் பட்டுள்ளன. வட அமெரிக்காவிலுள்ள கிரேட் லேக்ஸ் ஏரி, தென் அமெரிக்காவிலுள்ள படகோனியா  (patagonia) பகுதிகளில் பண்ணைகளில் வளர்க்கப் படுகின்றன. இதன் இனங்கள் 'டிரௌட்' (Trout) என்ற பெயரால் அழைக்கப் படுகின்றன. பேரினம் ஆன்க்ரோஜிசஸ் (oncorhynchus) எட்டுஈனங்களைக் கொண்டது. இவை இயற்கையாக வடக்கு பசிபிக் கடலில் மட்டுமே காணப்படும்.இவை ஒரு தொகுதியாக பசிபிக் சல்மான் என்று அழைக்கப் படுகிறது. சினோக் சல்மான் நியூஸிலாந்திலும் படகோனியாவிலும் அறிமுகப் படுத்தப் பட்டது.
வாழ்க்கை முறை
பொதுவாக சல்மான்கள் ஆற்றுப் புறஓட்டமான மீன்கள். அவை ஆற்றில் பிறந்து கடலுக்கு வலசைப் போய் மறுபடியும் தான் பிறந்த ஆற்றிற்கே இனப் பெருக்கத்திற்காக திரும்பி வரும். ஆனாலும் பல வகை இனங்கள் தங்கள் வாழ்நாளை ஆற்றிலே கழித்து விடுகின்றன. பலவகை சல்மான்கள் ஆற்றுப்புறவோட்டமுள்ள வாழ்வைக் கொண்டிருந்தாலும் சிலவகை மீன்கள் நன்னீரிலே கழிக்கக் கூடியவை. நாட்டுப்புற வழக்கு அல்லது வழக்காராய்ச்சி படி இவை தாங்கள் எங்கு பிறந்ததோ அதே இடத்திற்கு இனப் பெருக்கம் செய்ய செல்லும். இதை தடம்பற்றி சென்று செய்த ஆராய்ச்சிகள் இது அதிக அளவில் உணமை என்று நிறுவின. கடலிலிருந்து ஆற்றிற்கு திரும்பி வரும்போது பலவகை சல்மான்கள் திசை மாறி வேறு ஆற்றிற்கு சென்று விடும். ஆனால் திசை மாறும் தன்மை அது சார்ந்த இனத்தைப் பொறுத்தே இருக்கும். வாழிடம் திரும்பும் தன்மை அதன் மோப்பஞ் சார் நினைவைப் பொறுத்தே அமையும்.
வெளி இணைப்புகள்
பகுப்பு:மீன்கள் பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
சீமானூத்து ஊராட்சி
சீமானூத்து ஊராட்சி (Seemanoothu Gram Panchayat), தமிழ்நாட்டின் தேனி மாவட்டத்தில் உள்ள உசிலம்பட்டி வட்டத்தின், உசிலம்பட்டி ஊராட்சி ஒன்றியத்தில் அமைந்துள்ளது. இந்த ஊராட்சி, உசிலம்பட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3331 ஆகும். இவர்களில் பெண்கள் 1625 பேரும் ஆண்கள் 1706 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பழங்குடிகள்
பழங்குடிகள் என்போர் தொன்றுதொட்டோ பன்னெடுங்காலமாகவோ (10,000 ஆண்டுகளுக்கும் மேலாக), ஒரு நிலப்பகுதியில் வாழ்ந்து வருபவர்கள். இவர்கள் தங்களுக்கென தனி பழக்க வழக்கங்களும் மொழியும் நிலமும் கொண்டு அதனைச் சார்ந்த செடி, கொடி, மரம், விலங்குகளைக் கொண்டு தங்கள் வாழ்க்கையைத் தன்னிறைவோடு வாழ்பவர்கள். இவர்கள் தங்களுக்கென தனி கலைகளும் கடவுள், சமயம், மற்றும் உலகம் பற்றிய கொள்கைகளும் கொண்டிருப்பர். தனி மனித வாழ்க்கையிலும், உறவு முறைகளிலும், குமுகமாக வாழ்வதிலும் தங்களுக்கென தனியான முறைகள் கொண்டவர்கள். தற்கால மக்களிடம் அதிகம் பழகாமலும், பணத்தை அடிப்படையாகக் கொண்ட பொருளாதாரம் இல்லாமலும், தற்கால தொழில் வளர்ச்சி வழி பெற்ற புதிய பொருட்கள், வசதிகள் எதையும் பெரிதாக ஏற்றுக் கொள்ளாதவர்களுமாக இருக்கிறார்கள். ஆப்பிரிக்கா, ஆஸ்திரேலியா, வட அமெரிக்கா, தென் அமெரிக்கா, இந்தியாவின் அந்தமான் நிக்கோபார் தீவுகள், இந்தோனேசியா ஜப்பான், பசிபிக் தீவுகள் என்று உலகின் பல்வேறு பகுதிகளில் பல்வேறு பழங்குடி இனங்கள் வாழ்ந்து வருகின்றனர்.
கடல் பழங்குடிகள்
பல பழங்குடியின் மக்கள், பல இடங்களில் கடலிலேயே வாழ்கிறார்கள். மலேசியா, பிலிப்பைன்ஸ், இந்தோனேசியா போன்ற நாடுகளுக்கு அருகில் அமைந்துள்ள போர்னியா தீவை அடுத்த கடல் பகுதியில் பஜாவு என்ற பழங்குடி மக்கள் நாடோடிகளாக வாழ்ந்து வருகிறார்கள்.
வரைவிலக்கணம்
பழங்குடிகள் என்போர், ஒரே பண்பாட்டுக்கு உரியவர்களாகவும், ஒரே மொழியை அல்லது கிளைமொழியைப் பேசுபவர்களாகவும், பொது வரலாற்றைக் கொண்டவர்கள் என்ற உணர்வு கொண்டவர்களாகவும், மையப்படுத்திய அதிகார அமைப்பு இல்லாதவர்களாகவும் உள்ள ஒரு குழுவினர் எனப் பொருவாக வரையறுக்கப்படுகிறது. இக்குழுக்கள் குலங்களையும் (bands), கால்வழி (lineages) உறவுக் குழுக்களையும் தம்முள் அடக்கியவை.
வெளி இணைப்புகள்
*
விலாங்குளம் ஊராட்சி
விளங்குளம் ஊராட்சி (Vilangulam Gram Panchayat), தமிழ்நாட்டின் தஞ்சாவூர் மாவட்டத்தில் உள்ள சேதுபாவா சத்திரம் வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2133 ஆகும். இவர்களில் பெண்கள் 1073 பேரும் ஆண்கள் 1060 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தழுதாழை ஊராட்சி
தழுதாழை ஊராட்சி (Thaluthalai Gram Panchayat), தமிழ்நாட்டின் திருவண்ணாமலை மாவட்டத்தில் உள்ள வந்தவாசி வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 725 ஆகும். இவர்களில் பெண்கள் 350 பேரும் ஆண்கள் 375 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஓட்டம் (சடங்கு விளையாட்டு)
ஓட்டம் என்பது ஒரு தமிழர் சடங்கு விளையாட்டு.
திருமணமான புதிதில் ஆடி மாதத்தில் பெண்ணைத் தாய் வீட்டுக்கு அழைத்துவந்துவிடுவார்கள். ஆடி மாதத்தில் கருத்தரித்தால் சித்திரைக் கத்திரி வெயிலில் குழந்தைப்பேறு நிகழ்ந்து இன்னலுற வேண்டியிருக்கும் என எண்ணி இந்த வழக்கத்தைத் தமிழர் கடைப்பிடித்துவந்தனர். திருமணமானவன் ஆடிமாத இறுதியில் தன் மனைவி இருக்கும் வீட்டுக்கு வந்து தன் வீட்டுக்கு அழைத்துக்கொண்டு போவான். இதனைத் தடுப்பது போலவோ, அல்லது அவர்களை முடுக்குவது போலவோ பெற்றோரும் மற்றோரும் அவர்களைத் துரத்திச் செல்வர். இதனை ஓட்டம் என்பர்.
தமிழ்நாட்டுப் புதுக்கோட்டை மாவட்டத்தில் வாழும் கள்ளர், மறவர் இனத்தவர் இந்தச் சடங்கு விளையாட்டில் ஆர்வம் கொண்டவர்.
கருவிநூல்
பகுப்பு:தமிழர் விளையாட்டுகள்
தாய்ப்பாசம்
தாய்ப்பாசம் 1988 இல் வெளிவந்த தமிழ்த் திரைப்படமாகும். அர்ஜூன் நடித்த இப்படத்தை பி. கிருஷ்ணமூர்த்தி இயக்கினார்.
வெளி இணைப்புகள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
கத்தரிப்புலம்
கத்தரிப்புலம் என்பது நாகப்பட்டினம் மாவட்டத்தில் வேதாரண்யத்திற்கு வடமேற்கே அமைந்துள்ள ஒரு கிராமம் ஆகும். இது வேதாரண்யத்திலிருந்து சுமார் 15 கி.மீ.தொலைவில் அமைந்துள்ளது.
பெயர்க்காரணம்
முன்னொரு காலத்தில் இக்கிராமத்தில் சப்த ரிஷிகள் வாழ்ந்ததாக கூறப்படுகிறது. எனவே இவ்வூர் சப்த ரிஷிப்புலம் என வழங்கலாயிற்று. காலப்போக்கில் பேச்சு வழக்கில் இப்பெயர் மருவி கத்தரிப்புலம் என அழைக்கப்பட்டு வருகின்றது.
தொழில்
இவ்வூரின் முக்கிய தொழில் உழவுத் தொழில் ஆகும்.நெல், தென்னை, மா, முந்திரி, சவுக்கு, வேர்க்கடலை, புளி, பயறு வகைகள் மற்றும் கத்தரிக்காய், வெண்டைக்காய் ,கொத்தவரங்காய்,பொடலங்காய், பாகற்காய்  போன்ற காய்கறிகளும் இங்கு பருவ காலங்களுக்கு ஏற்ப சாகுபடி செய்யப்படுகின்றன.
மேற்கோள்கள்
பகுப்பு:நாகப்பட்டினம் மாவட்டத்திலுள்ள கிராமங்கள்
ஹசனுல் ஹக்
ஹசனுல் ஹக் (Ehsanul Haque, பிறப்பு: டிசம்பர் 1 1979), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1979 பிறப்புகள் பகுப்பு:வாழும் நபர்கள்
ஆதி தாளம்
ஆதி தாளம் கர்நாடக இசையில் மிகவும் அதிகமாகப் பயன்படுத்தப்படும் தாளம் ஆகும். இந்த இசையில் 75% கிருதிகள் ஆதி தாளத்துக்கே அமைக்கப்பட்டுள்ளன.
ஏழு தாள வகைகளுள் திரிபுடை தாளம் வகையைச் சேர்ந்த இத் தாளம், ஒரு லகுவையும், இரண்டு திருதங்களையும் உறுப்பாகக் கொண்டது. இத் தாளத்தின் லகு ஒரு தட்டும் மூன்று விரல் எண்ணிக்கையும் கொண்ட சதுஸ்ர லகு. இதனால் "ஆதி" தாளம் சதுஸ்ர சாதி திரிபுடை தாளம் ஆகும்.
கர்நாடக இசை கற்கத் தொடங்கும் மாணவர்களுக்கு ஆதி தாளமே முதலில் கற்பிக்கப்படும் தாளம் ஆகும். ஆதி தாளத்தின் முதல் உறுப்பான லகுவில் நான்கு கால அலகுகளும், அடுத்து வரும் இரண்டு திருதங்கள் ஒவ்வொன்றிலும் இரண்டு கால அலகுகளுமாக மொத்தம் எட்டுக் கால அலகுகள் உள்ளன. கர்நாடக இசை கற்றலில் முதல் பாடமான சுவரவரிசை கற்கும்போது ஸ, ரி, க, ம, ப, த, நி என்னும் ஏழு சுரங்களுடன் மேல் ஸ்தாயியில் வரும் ஸ் சையும் சேர்த்து எட்டு சுரங்களை ஆரோகணத்திலும் அவரோகணத்திலும் ஆதி தாளத்துடன் மாணவர்கள் பாடிப் பழகுவர்.
பகுப்பு:தாளங்கள்
பாலி ராம் பகத்
பாலி ராம் பகத் (Bali Ram Bhagat) (7 அக்டோபர் 1922 - 2 சனவரி 2011) ஓர் இந்திய அரசியல்வாதியும், இந்திய தேசிய காங்கிரஸ் கட்சியின் உறுப்பினருமாவார்.
சுயசரிதை
பகத், பீகாரின் பாட்னாவில் ஒரு பணக்கார யாதவக் குடும்பத்தில் அக்டோபர் 1922 இல் பிறந்தார். 1939 இல் இந்திய சுதந்திர இயக்கத்தின் போது இந்திய தேசிய காங்கிரசில் சேர்ந்தார். வெள்ளையனே வெளியேறு இயக்கத்தில் பங்கேற்றார். பாட்னா கல்லூரியில் இளங்கலைப் பட்டம் பெற்ற இவர் பாட்னா பல்கலைக்கழகத்தில் பொருளாதாரத்தில் முதுகலைப் பட்டம் பெற்றார்.
தேர்தல்
சுதந்திரத்திற்குப் பிறகு, முதல் ஐந்து பதவிகள் (1952-1977 & 1984-1989) உட்பட ஆறு பதவிகளுக்கு ஆரா மக்களவைத் தொகுதியிலிருந்து நாடாளுமன்ற உறுப்பினராக பணியாற்றினார். இந்தியாவில் முதல் முறையாக காங்கிரஸ் அதிகாரத்தை இழந்த, 1977 பொதுத் தேர்தலில் பகத் சந்திரதேவ் பிரசாத் வர்மாவிடம் தோல்வியடைந்தார்.
அமைச்சரவை
1963 மற்றும் 1967-க்கு இடையில், பகத் திட்டமிடல் மற்றும் நிதி அமைச்சராக பணியாற்றினார். அதே ஆண்டில் வெளியுறவுத் துறை அமைச்சராவதற்கு முன்னர் 1967ஆம் ஆண்டில் சிலகாலம் பாதுகாப்பு அமைச்சகத்தில் அமைச்சராக இருந்தார். பகத் 1969 ஆம் ஆண்டில் வெளிநாட்டு வர்த்தக மற்றும் வழங்கல் அமைச்சராக நியமிக்கப்பட்டபோது அமைச்சரவையில் உறுப்பினரானார். பின்னர், இவர் எட்டு மாத காலத்திற்கு எஃகு மற்றும் கனரக பொறியியல் அமைச்சராக இருந்தார்.
இந்திரா காந்தியின் முதல் ஆட்சியில் கொந்தளிப்பான இறுதி காலத்தில் இவர் 1976 முதல் 1977 வரை மக்களவையில் சபாநாயகராக பணியாற்றினார். 1985 முதல் 1986 வரை இந்திராவின் மகன் ராஜீவ் காந்தியின் கீழ் இந்திய வெளியுறவு அமைச்சராக பணியாற்றினார். 1993 ஆம் ஆண்டில் சிலகாலம் இமாச்சல பிரதேசத்தின் ஆளுநராகவும், 1993 முதல் 1998 வரை ராஜஸ்தானின் ஆளுநராகவும் இருந்தார்.
இறப்பு
பாலி ராம் பகத் புது தில்லியில் 2 ஜனவரி 2011 அன்று இறந்தார்.
மேற்கோள்கள்
பகுப்பு:1922 பிறப்புகள் பகுப்பு:2011 இறப்புகள் பகுப்பு:1ஆவது மக்களவை உறுப்பினர்கள் பகுப்பு:2ஆவது மக்களவை உறுப்பினர்கள் பகுப்பு:3வது மக்களவை உறுப்பினர்கள் பகுப்பு:4வது மக்களவை உறுப்பினர்கள் பகுப்பு:5வது மக்களவை உறுப்பினர்கள் பகுப்பு:7வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:இமாச்சலப் பிரதேச ஆளுநர்கள் பகுப்பு:இந்திய அமைச்சர்கள் பகுப்பு:மக்களவைத் தலைவர்கள் பகுப்பு:பீகார் அரசியல்வாதிகள்
பும்தாங் மாவட்டம்
பும்தாங் மாவட்டம் (Bumthang District) பூட்டானிலுள்ள 20 மாவட்டங்களில் ஒன்றாகும். இங்கு வரலாற்று சிறப்புமிக்க கோவில்கள் பல அமைந்துள்ளன. இங்கு 4 பள்ளத்தாக்குகள் அமைந்துள்ளன. அவை உரா, சும்மி, டாங், சோய்கார் ஆகியன. இம்மாநிலம் ஒட்டுமொத்தமாக பும்தாங் பள்ளத்தாக்கு என்றும் அழைக்கப்படும். பும்தாங் எனில் அழகான நிலம் என்று பொருள்.
பொருளாதாரம்
இங்கே கேழ்வரகு, பால் பொருட்கள், தேன், ஆப்பிள், உருளைக்கிழங்கு, கம்பிளி போன்றவை உற்பத்தி செய்யப்படுகின்றன. பொருளாதாரத்தில் கேழ்வரகு முக்கியப் பங்கு வகிக்கிறது.
மொழிகள்
பும்தாங்கா, ட்ஸோங்கா, கென்ங், கென்ங்கா, குர்டோப்கா, நுப்பிக்கா, ப்ரோக்காட், துர் மற்றும் யாக்கெர்ட் ஆகிய மொழிகள் பேசப்படுகின்றன.
ஜிவோக்கள்
கிராமங்களின் தொகுப்பு ஜிவோக்கள் என அழைக்கப்படும். பும்தாங் 4 ஜிவோக்களாக பிரிக்கப்பட்டுள்ளது. அவை,
மேற்கோள்கள்
பகுப்பு:பும்தாங் மாவட்டம் பகுப்பு:பூட்டான் மாவட்டங்கள்
தாய் மேல் ஆணை
தாய்மேல் ஆணை (thaaymel aanai) 1988 இல் வெளிவந்த தமிழ்த் திரைப்படமாகும். அர்ஜூன் நடித்த இப்படத்தை எல். இராஜா இயக்கினார். ரகுவரன் முக்கிய பாத்திரத்தில் தோன்றி நடித்துள்ளார். தெலுங்கில் "ரத்த திலகம்" என்ற பெயரிலும், சிங்களத்தில் "தந்துவாமா" என்ற பெயரிலும் மற்றும் இந்தி மொழியில் "பிரதிகார்"' என்ற பெயரிலும் மறு ஆக்கம் செய்யப்பட்டுள்ளது. இத்திரைப்படம் 1988 ஏப்ரல் 13 அன்று வெளியிடப்பட்டது.
நடிகர்கள்
ராஜாவாக அர்ஜுன்
வினோதாக ரகுவரன்
சரோஜாதேவி
இரஞ்சனி (நடிகை)
மாதுரி (நடிகை)
சி. எல். ஆனந்தன்
கிஷ்மு
ஜெய்கணேஷ்
செந்தில்
ஆனந்த் ராஜ் (நடிகர்)
வாணி விஸ்வநாத்
மாஸ்டர் மீனுராஜ்
தயாரிப்பு
80களில் நடித்த பிரபல நடிகை சரோஜாதேவி மீண்டும் தமிழ்ப்படங்களில் தோன்றினார்.
ஒலித்தொகுப்பு
ஒன்பது பாடல்கள் அடங்கிய இப்படத்தின் பாடல்களுக்கு சந்திரபோஸ் இசையமைத்திருந்தார். "சின்ன கண்ணா செல்ல கண்ணா", என்ற பாடலின் மகிழ்ச்சியான பகுதியை பின்னணிப் பாடகர் எஸ். பி. பாலசுப்ரமணியம் பாட பின்னணிப் பாடகி சித்ரா சோகமான பகுதியை பாடியுள்ளார். பாடல் வரிகளை கவிஞர் வைரமுத்து இயற்றியுள்ளார். "வாய்க்கா வறப்புக்குள்ள வயசுப்புள்ள" மற்றும் "ஹே மல்லிகைப்பூ பூத்திருக்கு" எனற பாடலும் மிகுந்த வரவேற்பை பெற்றது.
வரவேற்பு
தி இந்தியன் எக்ஸ்பிரஸ் இவ்வாறு எழுதியது: " இந்த திரைப்படம் மகிழ்ச்சியில் சுழல்வது போல சுழன்று கொண்டே போகிறது.."
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:மசாலாத் திரைப்படங்கள் பகுப்பு:மறு ஆக்கம் செய்யப்பட்ட தமிழ்த் திரைப்படங்கள் பகுப்பு:1988 தமிழ்த் திரைப்படங்கள் பகுப்பு:அர்ஜூன் நடித்த தமிழ்த் திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:சந்திரபோஸ் இசையமைத்த திரைப்படங்கள்
திருப்பத்தூர் மாவட்டம்
திருப்பத்தூர் மாவட்டம் (Tirupathur District) இந்திய மாநிலமான தமிழ்நாட்டின் 38 மாவட்டங்களில் ஒன்றாகும். தமிழகத்தின் 35-ஆவது மாவட்டமாக திருப்பத்தூர் மாவட்டம் அறிவிக்கப்பட்டது. இம்மாவட்டத்தின் நிர்வாகத் தலைமையிடம் திருப்பத்தூர் ஆகும். இம்மாவட்டத்தை வேலூர் மாவட்டத்தின் சில பகுதிகளைக் கொண்டு, 15 ஆகத்து 2019 அன்று திருப்பத்தூர் மாவட்டம் உருவாக்கப்பட்டது.
வரலாறு
19 ஆம் நூற்றாண்டில் பிரித்தானியரால் உருவாக்கப்பட்ட வட ஆற்காடு மாவட்டத்தின் ஒருபகுதியாகவே இது இருந்தது. வட ஆற்காடு அம்பேத்கர் மாவட்டம், 1996 இல் வேலூர் மாவட்டம் எனப் பெயரிடப்பட்டது. பின்னர் வேலூர் மாவட்டத்தின் பகுதிகளைக் கொண்டு 15 ஆகஸ்டு 2019 அன்று, திருப்பத்தூர் மாவட்டம் மற்றும் இராணிப்பேட்டை மாவட்டம் என இரண்டு புதிய மாவட்டங்கள் நிறுவப்படும் என தமிழக முதல்வர் அறிவித்தார். புதிய திருப்பத்தூர் மாவட்டத்தை 28 நவம்பர் 2019 அன்று தமிழக முதல்வர் எடப்பாடி. கே. பழனிச்சாமி முறைப்படி துவக்கி வைத்தார்.
மக்கள் தொகை
புதியதாக பிரிக்கப்பட்ட திருப்பத்தூர் மாவட்டத்தில் மக்கள்தொகை 12,79,953 பேர் உள்ளனர்.
மாவட்ட நிர்வாகம்
திருப்பத்தூர் மாவட்டம் திருப்பத்தூர் மற்றும் வாணியம்பாடி என 2 வருவாய் கோட்டங்களும், 4 வருவாய் வட்டங்களும், 195 வருவாய் கிராமங்களும் கொண்டது.
காவல்துறை அமைப்புகள்
திருப்பத்தூர் மாவட்டத்தில் சட்டம்- ஒழுங்கு மற்றும் பாதுகாப்புப் பணிகளுக்கான காவல்துறையில் மாவட்டக் காவல்துறைக் கண்காணிப்பாளர் அலுவலகம் ஒன்றும், இதன் கீழ் திருப்பத்தூர், ஆம்பூர், வாணியம்பாடி, ஆகிய 3 இடங்களில் காவல்துறைத் துணைக் கண்காணிப்பாளர் அலுவலகங்களும், இதன் கீழ் சட்டம்- ஒழுங்கிற்கான 20 காவல் நிலையங்களும், 4 மகளிர் காவல் நிலையங்களும் அமைக்கப்பட்டுள்ளன
அரசியல்
இம்மாவட்டத்தின் பகுதிகள் திருவண்ணாமலை மற்றும் வேலூர் மக்களவைத் தொகுதியில் உள்ளன. மேலும் இம்மாவட்டம், திருப்பத்தூர், ஜோலார்பேட்டை, ஆம்பூர் மற்றும் வாணியம்பாடி என 4 சட்டமன்றத் தொகுதிகள் கொண்டுள்ளது.
திருவண்ணாமலை மக்களவைத் தொகுதி
தொகுதி மறுசீரமைப்பு காரணமாக, திருப்பத்தூர் மாவட்டத்தில் உள்ள திருப்பத்தூர் (சட்டமன்றத் தொகுதி), ஜோலார்பேட்டை (சட்டமன்றத் தொகுதி) ஆகிய 2 சட்டமன்றத் தொகுதிகளையும், திருவண்ணாமலை மாவட்டத்தில் உள்ள திருவண்ணாமலை (சட்டமன்றத் தொகுதி), கலசப்பாக்கம் (சட்டமன்றத் தொகுதி), செங்கம் (சட்டமன்றத் தொகுதி), கீழ்பெண்ணாத்தூர் (சட்டமன்றத் தொகுதி) ஆகிய 4 சட்டமன்றத் தொகுதிகளையும் இணைத்து, இந்த திருவண்ணாமலை மக்களவைத் தொகுதி உருவாக்கப்பட்டுள்ளது.
வேலூர் மக்களவைத் தொகுதி
தொகுதி மறுசீரமைப்பு காரணமாக, திருப்பத்தூர் மாவட்டத்தில் உள்ள ஆம்பூர் (சட்டமன்றத் தொகுதி), வாணியம்பாடி (சட்டமன்றத் தொகுதி) ஆகிய 2 தொகுதிகளையும், வேலூர் மாவட்டத்தில் உள்ள வேலூர் (சட்டமன்றத் தொகுதி), அணைக்கட்டு (சட்டமன்றத் தொகுதி), கீழ்வைத்தியனான்குப்பம் (சட்டமன்றத் தொகுதி), குடியாத்தம் (சட்டமன்றத் தொகுதி) ஆகிய 4 சட்டமன்றத் தொகுதிகளையும் இணைத்து, வேலூர் மக்களவைத் தொகுதி உருவாக்கப்பட்டுள்ளது.
திருவாரூர் மும்மணிக்கோவை
திருவாரூர் மும்மணிக்கோவை பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்றான மும்மணிக்கோவை வகையைச் சேர்ந்தது.
நூலின் காலம் 650-710. இது சேரமான் பெருமாள் நாயனார் பாடிய நூல்களில் ஒன்று. திருவாரூர் சிவபெருமான்மீது பாடப்பட்டது. வெண்பா, கட்டளைக்கலித்துறை, ஆசிரியம் ஆகிய மூவகைப்பாடல்கள் மாறி மாறி வரும்படி பாடப்பட்டுள்ள 30 பாடல்களைக் கொண்டது. பாடல்கள் அகத்திணைச் செய்திகளாக உள்ளன.
காலம் கணித்த கருவிநூல்
பகுப்பு:மும்மணிக்கோவைகள் பகுப்பு:பதினோராம் திருமுறை பகுப்பு:சைவ சமய நூல்கள் பகுப்பு:7 ஆம் நூற்றாண்டுத் தமிழ் நூல்கள்
சய் குங்
சயி குங் அல்லது சயி குங் நகரம் (Sai Kung Town) என்பது ஹொங்கொங், புதிய கட்டுப்பாட்டகம் பகுதியில், சயி குங் மாவட்டத்தில் இருக்கும் இருக்கும் ஒரு அழகிய நகரமாகும். இந்த நகரம் கடலை முகப்பாகக் கொண்டுள்ளதால், இந்நகரம் சய் குங் தீபகற்பத்தில் இருப்பதாகவும் கூறுவர். இந்த நகரம் கிராமங்கள் சூழ நடுவில் கடலை முகப்பாக கொண்டுள்ளது. இவ்விடம் உல்லாசப் பயணிகளையும், சுற்றுலாப் பயணிகளையும் ஈர்க்கும் ஒரு இடமாகும். இதனை கடலுணவுப் பிரியர்களின் சொர்க்கம் என்றும் அழைப்பர்.
சிறப்புகள்
சயி குங் நகரில் இருந்து பார்த்தால் எதிரே சிறிய சிறிய தீவுக் குன்றுகள் கடலெங்கும் மனதைக் கொள்ளைக்கொள்ளும் காட்சிகளாக இருக்கும். அத்துடன் சயி குங் கடல் பரப்பில் அருகருகே ஆயிரக்கணக்கான வள்ளங்கள் பார்ப்பதற்கு அழகானக் காட்சியாகும். சயி குங் போவாதானால், சயி குங்கிற்கு என்று தொடருந்து சேவை இல்லை. பேருந்து மற்றும் சிற்றுந்து சேவைகளின் ஊடாகவே பயணிக்கலாம். அல்லது தனியார் வாகனங்களில் போகலாம். எம் டி ஆர் தொடருந்தில் செல்வோர் சொய் ஒங் எனும் தொடருந்தகத்தில் இறங்கி, அங்கிருந்து பேருந்திலோ அல்லது சிற்றுந்திலோ போகலாம். சயி குங்கில் உள்ள சிறப்பை விட, இந்த சயி குங் பாதையில் பயணிப்பதே மனதுக்கு இதமானதாகும்.
உயர்ந்த மலைத்தொடர்களில் வாகனம் சுற்றிச் சுற்றி செல்லும் போது, இலங்கையில் நுவரெலியாவையும், இந்தியாவில் ஊட்டியையும் நினைவுப் படுத்தும் அளவிற்கு இயற்கை எழில் நிறைந்தப் பகுதியாகும். இடையிடையே பொருளாதார வளமிக்க கட்டமைப்புகளும், பாதை வடிவமைப்புகளும், மேம்பாலங்களும் என சயி குங் பயணம் ஒவ்வொரு சனி, ஞாயிறு மற்றும் பொது விடுமுறை நாட்களில் ஆயிரக்கணக்கானோரை ஈர்த்துக்கொள்ளும். சில நேரங்களில் வாகன நெரிசலும் ஏற்படும். "டின் ஹாவூ கோயில்" எனும் சீனர்களின் பழமையானக் கோயில் ஒன்றும் உள்ளது. குழிப்பந்தாட்ட விளையாட்டுப் பிரியர்களுக்கான ஒரு தனித்தீவும் உள்ளது. அதற்கு சிறப்பு சொகுசு படகு சேவை உள்ளது.
சிறப்பு உணவகங்கள்
சயி குங்கில் சிறப்பான ஒரு விடயம் கடலுணவுகள். நூற்றுக்கணக்கான மீன் வகைகள், வெளியில் எங்குமே காணமுடியாத வித்தியாசமான கடல் வாழ் உயிரணங்கள் உயிருடன் நீர் தொட்டிகளில் போடப்பட்டிருக்கும். உணவுப் பிரியர்கள் தமக்கு விருப்பமான மீனையோ அல்லது கடல் உயிரினத்தையோ காட்டினால், கண்முன்னே அது தொட்டியில் இருந்து எடுக்கப்பட்டு உணவாகப் பரிமாரப்படும். சில உணவகங்கள் ஆயிரம் பேர் அமரக்கூடிய இடவசதிகளையும் கொண்டுள்ளன. சயி குங் செல்லும் சுற்றுலா பயணிகளின் முக்கியமான அம்சம் அங்கிருக்கும் கடலுணவு உணவகங்களில் உணவு உற்கொள்ளலும் ஆகும். அதனாலேயே நகரெங்கும் எண்ணற்ற உணவகங்கள் நிறைந்து காணப்படுகின்றன.
அத்துடன் சயி குங் கடலில் கட்டப்பட்டிருக்கும் ஒரு நீண்ட வள்ளத்துறை தற்போது உல்லாசப் பிரயாணிகளின் உலாவும் சாலையாக உள்ளது. அந்த வள்ளத் துறையின் அடிப்பாகமான கடல்பரப்பில் சிறு மீன்பிடி படகுகளில் உயிருள்ள மீன்கள் மற்றும் கடல் வாழ் உயிரிணங்களை வைத்துக்கொண்டு உள்ளூர் மீனவ வணிகர்கள் நெடுகிலும் இருப்பார்கள். அவர்கள் குவியல் குவியலாக விற்பவர்கள். அவற்றை வாங்குவோர் மேலே இருந்து தமக்கு வேண்டிய குவியலைக் காட்டினால், அவற்றை ஒரு பையினுள் போட்டு, ஒரு நீண்ட தடிப்போன்ற ஒன்றில் சொருகி மேலே நீட்டுவார்கள். அந்த தடியில் காசுப் போடுவதற்கான ஒரு பையும் இருக்கும். அதிலே காசைப் போட்டால், மீனவர் எடுத்துக்கொள்வார். அந்த படகு மீனவர்களின் மீன்கள் எல்லாமே படகில் இருக்காது. சில குவியல்களை மட்டுமே படகின் மீது மக்களின் பார்வைக்கு வைத்திருப்பர். மிகுதியெல்லாம் மீன்பிடி வலையுடன் கடலில் இருக்கும். மீன் அல்லது கடல்வாழ் உயிரிணங்கள் முடிய முடிய அந்த வலையை மேலே இழுத்து படகில் போட்டுக்கொள்வார்கள்.
தீவுப் பயணங்கள்
சயி குங் செல்வொரின் இன்னொரு விருப்பம்சம், சயி குங் நகரில் இருந்து வள்ளத்தில் ஊடாக தீவுகளுக்கு செல்லல் ஆகும். அங்குள்ள ஒரு சில தீவுகளைத் தவிர பல தீவுகளில் மக்கள் வசிப்பதில்லை. ஆனால் உல்லாசப் பயணிகள் அச்சமின்றி எந்தத் தீவுக்கும் சென்று வரும் வசதியுள்ளது. விரும்பினால் ஒரு படகை அல்லது வள்ளத்தை தனியாகவோ அல்லது ஒரு குழுமாகவோ முழு நாளுக்கும் வாடகைக்கு பெற்று கடலில் வலம் வரலாம். தீவுகளுக்கு செல்வோர் நாம் விரும்பும் தீவுக்கு காலை சென்றால், மாலை 6:00 மணிக்கு முன் திரும்பி வர வேண்டும். போவோரை தீவுகளில் விட்டுவிட்டு மீண்டும் அவர்களை அழைத்துச்செல்ல வள்ளங்கள் பின்னேரம் வரும். அவசரமாக திரும்பிப் போகவேண்டுமானால், வள்ளக்காரருக்கு அழைப்பேசியில் அழைத்தால் வந்துவிடுவார்கள். சயி குங் கடல் பரப்பில் உள்ள தீவுகள் எல்லாம் கடல் நடுவே சிற்சிறு குன்றுகள் போன்றே காணப்படுகின்றன. சில நீண்ட மலைத்தொடர்களாக உள்ளன. அத்தீவுகளுக்கு செல்லும் உல்லாசப் பயணிகள் தமக்கு தேவையான உணவு, தண்ணீர் போன்றவற்றையும் எடுத்துக்கொண்டு மலையேற்றங்களுக்கும் செல்வர். சிலர் கூடாரம் அடித்துக்கொண்டு இரவு தங்குவோரும் உள்ளனர். சில காதல் சோடிகள் இரவு நேரங்களில் கூடாரம் அடித்துக்கொண்டு தீவுகளில் அல்லது தீவின் மலைகளில் தங்குவோரும் உளர்.
மேற்கோள்கள்
பகுப்பு:சய் குங் மாவட்டம் பகுப்பு:ஹொங்கொங் காண்போர் கவரிடங்கள் பகுப்பு:ஹொங்கொங் சுற்றுலா தளங்கள்
வி. வி. ஸ்ரீநிவாசன்
'''வி. வி. ஸ்ரீநிவாசன்''' என்பவர் தமிழக ஓவியர்களுள் ஒருவர். இவர் நிவாஸ் என்ற பெயரில் ஓவியங்களை வரைந்துள்ளார். பிறகு ஓவியர் சந்திராவின் அறிவுறுத்தலின் படி 'லதா' என்ற பெயரில் ஓவியங்களை வரைந்துள்ளார்.
முத்துசுவாமி தீட்சிதரின் ஓவியம்
thumb|1976 இல் வெளியிடப்பட்ட முத்துசுவாமி தீட்சிதரின் தபால்தலை. இதிலுள்ள ஓவியத்தை வரைந்தவர் சீனிவாசன் முத்துசாமி தீட்சிதரின் பிரபலமான தபால்தலை ஓவியத்தினை வரைந்தவர் ஸ்ரீநிவாசன். இப்படத்தினை தீட்சிதரின் தம்பி பாலுசாமி தீட்சிதருக்காக வரைந்துள்ளார். பிறகு பாலுசாமி தீட்சிதரிடம் அனுமதி பெற்று தபால் துறையினர் இந்த ஓவியத்தை பயன் படுத்தியுள்ளனர்.
ஆதாரங்கள்
பகுப்பு:தமிழக ஓவியர்கள்
மன்னான் மொழி
மன்னான் மொழி தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு, கேரளா, ஆந்திரப் பிரதேசம் ஆகிய மாநிலங்களில் பேசப்பட்டுவரும் இம்மொழி ஏறத்தாள 7,289 மக்களால் பேசப்படுகிறது. இது மன்னே, மன்னியோட் போன்ற பெயர்களிலும் அழைக்கப்படுவது உண்டு. இது தமிழ், மலையாளம் ஆகியவற்றுடன் குறிப்பிடத்தக்க சொல்லொற்றுமை கொண்டது.
இவற்றையும் பார்க்கவும்
பகுப்பு:திராவிட மொழிகள்
கோவை இளஞ்சேரன்
கோவை இளஞ்சேரன் ஒரு தமிழ் எழுத்தாளராவார். இவருடைய படைப்புகளை தமிழக அரசு நாட்டுடைமையாக்கியுள்ளது.
வெளி இணைப்புகள்
பகுப்பு:நாட்டுடைமை நூல்களின் ஆசிரியர்கள்
பிரபஞ்சன்
பிரபஞ்சன் (Prapanchan, ஏப்ரல் 27, 1945 - திசம்பர் 21, 2018) ஒரு தமிழ் எழுத்தாளர் மற்றும் விமர்சகர். இவர் 1995 ஆம் ஆண்டு, தமிழுக்கான சாகித்திய அகாதமி விருது பெற்றவர்.
வாழ்க்கைக் குறிப்பு
பிரபஞ்சன் பிறந்த ஊர் புதுச்சேரி. இவரது இயற்பெயர் சாரங்கபாணி வைத்தியலிங்கம். இவரது தந்தை ஒரு கள்ளுக்கடை வைத்திருந்தார்.
புதுச்சேரியில் பள்ளிப் படிப்பை முடித்துவிட்டு கரந்தை கல்லூரியில் புலவர் பட்டம் பெற்றார். தஞ்சாவூரில் ஆசிரியராகத் தனது வாழ்க்கையைத் தொடங்கினார். குமுதம், ஆனந்த விகடன் மற்றும் குங்குமம் ஆகிய வார இதழ்களில் பணிபுரிந்தார். 1961ல், இவரது முதல் சிறுகதை என்ன உலகமடா பரணி என்ற இதழில் வெளியானது. இவர் சுயமரியாதை இயக்கத்தில் ஈடுபாடு கொண்டிருந்தார். இதுவரை 46 புத்தகங்களுக்கும் கூடுதலாக எழுதியுள்ளார்.
1995ல் இவரது வரலாற்றுப் புதினம் வானம் வசப்படும் தமிழுக்கான சாகித்திய அகாதமி விருது பெற்றது. இப்பபுதினம் ஆனந்தரங்கம் பிள்ளையின் காலத்தைக் களமாகக் கொண்டுள்ளது. இவரது படைப்புகள் இந்தி, தெலுங்கு, கன்னடம், ஜெர்மன், பிரெஞ்சு, ஆங்கிலம் மற்றும் சுவீடிய மொழிகளில் மொழிபெயர்க்கப்பட்டுள்ளன. இவரது நாடகமான முட்டை தில்லி பல்கலைக்கழகப் பாடத்திட்டத்திலுள்ளது. இவரது சிறுகதைத் தொகுப்பான நேற்று மனிதர்கள் பல கல்லூரிகளில் பாடப்புத்தகமாக உள்ளது.
இவரது மனைவியின் பெயர் பிரமிளா ராணி. மூன்று மகன்கள் உள்ளனர். இவர் சென்னையிலும் புதுச்சேரியிலும் வசித்து வந்தார்.
எழுதிய நூல்கள்
(முழுமையான பட்டியல் அல்ல)
சிறுகதைகள்
பிரபஞ்சன் - சிறுகதைகள்
மேற்கோள்கள்
பகுப்பு:1945 பிறப்புகள் பகுப்பு:தமிழக எழுத்தாளர்கள் பகுப்பு:வரலாற்றாசிரியர்கள் பகுப்பு:2018 இறப்புகள் பகுப்பு:சாகித்திய அகாதமி விருது பெற்ற தமிழ் எழுத்தாளர்கள் பகுப்பு:புதுச்சேரி எழுத்தாளர்கள்
கல்யாண வெங்கடேஸ்வரர் கோயில், நாராயணவனம்
ஸ்ரீ கல்யாண வெங்கடேஸ்வரர் சுவாமி கோயில் (Sri Kalyana Venkateswaraswamy Temple) இந்தியாவின் ஆந்திரா மாநிலத்தில் சித்துாா் மாவட்டத்தில் உள்ள நாராயணவனம் என்ற நகரத்தில் அமைந்துள்ள ஒரு இந்து வைணவ கோயில் ஆகும். இந்த கோயில் விஷ்ணுவின் அவதாரமான கல்யாண வெங்கடேஸ்வரருக்கு அா்பணிக்கப்பட்டுள்ளது. புட்டூருக்கு கிழக்கே 2 கி.மீ தொலைவிலும், திருப்பதிக்கு தெற்கே 45 கி.மீ தொலைவிலும் இந்த கோயில் அமைந்துள்ளது. வெங்கடேஸ்வரா் இந்த இடத்தில் பத்மாவதியை மணந்து பின்னா் திருமலைக்குச் சென்றாா் என்று நம்பப்படுகிறது.
புராணம்
புராணத்தின் படி இந்த பிராந்தியத்தை ஆளுகின்ற அகசராஜ மன்னனின் தலைநகரம் நாராயணவனம். திருப்பசல, வெங்கடேஸ்வரா் கோயிலின் முதன்மை தெய்வமான வெங்கடேஸ்வரரை, திருச்சனுாா் பத்மாவதி கோயிலின் முதன்மை தெய்வமான அகசராஜா தனது மகள் பத்மாவதியின் திருமணத்தை இந்த இடத்தில் நிகழ்தினாா்.
வரலாறு
கி.பி1541 ஆம் ஆண்டில் இந்த கோயில் நிர்மாணிக்கப்பட்டது. இது பிற்காலத்தில் விரிவுபடுத்தப்பட்டது.
நிா்வாகம்
தற்போது இந்தக் கோயிலை திருமலை திருப்பதி தேவஸ்தானங்கள் நிா்வகித்து வருகின்றன.
பூஜைகள் மற்றும் பண்டிகைகள்
வைகனாச ஆகமத்தின் படி தினசாி சடங்குகள் நடத்தப்படுகின்றன.
குறிப்புகள்
பகுப்பு:வைணவ தலங்கள் பகுப்பு:ஆந்திர இந்துக் கோயில்கள்
பரணி (நடிகர்)
பரணி தமிழ் நடிகர்.கல்லூரி, நாடோடிகள், விலை, நேற்று இன்று போன்ற தமிழ் படங்களில் நடித்து உள்ளார். மற்றும் விஜய் டிவி பிக் பாஸ் தமிழ் நிகழ்ச்சியில் கலந்து கொண்டுள்ளார்.
பகுப்பு:தமிழ்த் திரைப்பட நகைச்சுவை நடிகர்கள் பகுப்பு:தமிழ்த் திரைப்பட நடிகர்கள் பகுப்பு:இராமநாதபுரம் மாவட்ட நபர்கள் பகுப்பு:வாழும் நபர்கள் பகுப்பு:தமிழ்நாட்டுத் திரைப்பட நடிகர்கள் பகுப்பு:1986 பிறப்புகள்
சித்தூர் ராணி பத்மினி (திரைப்படம்)
சித்தூர் ராணி பத்மினி 1963 ஆம் ஆண்டு வெளிவந்த தமிழ்த் திரைப்படமாகும். சி. எச். நாராயணமூர்த்தி இயக்கத்தில் வெளிவந்த இத்திரைப்படத்தில் சிவாஜி கணேசன், வைஜெயந்திமாலா மற்றும் பலரும் நடித்திருந்தனர்.
வெளி இணைப்புகள்
பகுப்பு:1963 தமிழ்த் திரைப்படங்கள்‎ பகுப்பு:சிவாஜி கணேசன் திரைப்படங்கள் பகுப்பு:வைஜெயந்திமாலா நடித்த திரைப்படங்கள் பகுப்பு:ஜி. ராமநாதன் இசையமைத்த திரைப்படங்கள்
நம்மவர்
நம்மவர், (Nammavar) என்பது 1994 ஆம் ஆண்டு வெளிவந்த தமிழ்த் திரைப்படம். இப்படத்தை கே. எஸ். சேதுமாதவன் இயக்க கமலஹாசனும் கௌதமியும் முக்கிய கதாபாத்திரங்களில் நடித்துள்ளனர். இதன் இசையமைப்பாளர் மகேஷ் மாதவன். இப்படம் வசூலில் வெற்றிப்படமாக அமையாவிட்டாலும் நல்லதொரு படமென பலராலும் பாராட்டப்பட்டது.
கதைச் சுருக்கம்
செல்வம் (கமலஹாசன்) கல்லூரியின் புதிய வரலாற்றுப் பேராசிரியர் மற்றும் துணை முதல்வர். அக்கல்லூரியின் செல்வாக்கு படைத்த ஒரு பெரிய மனிதனின் மகன் ரமேஷ் (கரண்). பெற்றோரின் அன்பும் வழிகாட்டலும் சரியான முறையில் கிடைக்காத ரமேஷ் கல்லூரியில் பாதை மாறிச் செல்லும் ஒரு முரட்டு மாணவன். தன்னோடு போகாமல் தனது பணத்தாலும் செல்வாக்காலும் பிற மாணவர்களையும் கெடுக்கிறான், தனக்குப் படியாதவர்களைப் பாடாய்படுத்துகிறான். செல்வத்திற்கும் ரமேஷுக்கும் நடக்கும் மோதல்களும் இறுதியாக செல்வம் அவனை வழிப்படுத்தி, கல்லூரியை எப்படி சரிப்படுத்துகிறார் என்பதுதான் இப்படத்தின் கதை.
படப்பிடிப்பின் முதற்காட்சி
இப்படத்தின் முதல் காட்சியாக, கரண் கல்லூரி மாணவனாகவும் கமலகாசன் ஆசிரியராகவும் வரும் வகுப்பறைக் காட்சி விஜயவாகினி ஸ்டியோவில் படமாக்கப்பட்டது.
விருதுகள்
, தமிழ்நாட்டின் மாநில விருதின் சிறப்புப் பரிசும் கிடைத்தன.
ஒலிப்பதிவு
இப்படத்தின் 6 பாடல்களும் இசையமைப்பாளர் மகேஷ் மாதவனால் இசையமைக்கப்பட்டது. இப்படத்திற்கு இசையமைக்கும் பணியை ஏற்றுக் கொள்வதற்குக் கொஞ்ச நாட்களுக்கு முன்புதான் மகேஷுக்கு இரத்த புற்றுநோய் இருப்பதாகக் கண்டறியப்பட்டது. அவருக்கு மரியாதை செலுத்தும் விதமாகத்தான் புற்றுநோய் உள்ளவராக கமலஹாசனின் கதாபாத்திரம் அமைக்கப்பட்டுள்ளது என்ற கருத்து நிலவியது. மகேஷ் தான் இறந்து போவதற்கு முன் (2002), கமலஹாசனின் குருதிப்புனல், ஆளவந்தான் படங்களிக்காக இசையமைத்தார். பின்னணிப் பாடகர் சீனிவாஸ் இவரது இசையில்தான் அறிமுகமானார்.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:கௌதமி நடித்த திரைப்படங்கள்
அருப் ராய்
அருப் ராய் (Arup Roy) இந்தியாவின் மேற்குவங்க மாநிலத்தைச் சேர்ந்த ஓர் அரசியல்வாதியாவார். 2011 ஆம் ஆண்டு மே மாதம் 20 ஆம் தேதியன்று இவர் மேற்கு வங்காள அரசாங்கத்தின் அமைச்சரவையில் கூட்டுறவுத் துறைக்கான அமைச்சராகப் பொறுப்பேற்றார். 2011 ஆம் ஆண்டு நடைபெற்ற மேற்கு வங்க மாநில சட்டமன்றத் தேர்தலில் அவுரா மத்திய தொகுதியில் இருந்து தேர்ந்தெடுக்கப்பட்ட சட்டமன்ற உறுப்பினராகவும் இருந்தார். 2016 மற்றும் 2021 ஆம் ஆண்டுகளில் நடைபெற்ற மேற்கு வங்க சட்டமன்றத் தேர்தலில் மீண்டும் தேர்ந்தெடுக்கப்பட்டார். அவுராவிலிருந்து இவர் அகில இந்திய திரிணாமுல் காங்கிரசின் மாவட்டத் தலைவராகவும் உள்ளார்.
மேற்கோள்கள்
பகுப்பு:1956 பிறப்புகள் பகுப்பு:வாழும் நபர்கள் பகுப்பு:மேற்கு வங்காள அரசியல்வாதிகள் பகுப்பு:மேற்கு வங்காள நபர்கள்
பில்லி புர்கே
பில்லி புர்கே (Billy Burke) (பிறப்பு: நவம்பர் 25, 1966) ஒரு அமெரிக்க நாட்டு நடிகர் ஆவார். இவர் தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற பல திரைப்படங்கலும், பிரேக்கிங் பேட் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
வெளி இணைப்புகள்
பகுப்பு:1966 பிறப்புகள் பகுப்பு:அமெரிக்க ஆண் திரைப்பட நடிகர்கள் பகுப்பு:வாழும் நபர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இசைக் கலைஞர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
செனீவா ஏரி
ஜெனீவா ஏரி (Lac Léman, Léman, Genfersee) சுவிச்சர்லாந்து மற்றும் பிரான்ஸ் இணையும் இடத்தில் உள்ள ஒரு ஏரி ஆகும். இது மேற்கு ஐரோப்பாவில் மிக பெரிய ஏரிகளில் ஒன்று. கிழக்கு மேற்கு பரவலில் அமைந்துள்ள இந்த ஏரி உருவ அமைப்பில் கீழ் நோக்கிய பிறைச்சந்திரனைப் போல் அமைந்துள்ளது.
மேற்கோள்கள்
பகுப்பு:சுவிட்சர்லாந்தின் ஏரிகள் பகுப்பு:பிரான்சின் புவியியல்
கீழ்க்கட்டளை
கீழ்க்கட்டளை (Keelkattalai) தென் சென்னையின் புறநகர்ப் பகுதியில் பல்லாவர நகராட்சிக்கும். இப்பகுதி செங்கல்பட்டு மாவட்டத்திற்கு உட்பட்டதாக உள்ளது. இந்தப் பகுதியில் நடுத்தர மக்களே அதிகம் வாழ்கின்றனர்.
புள்ளிவிவரங்கள்
2011 ஆம் ஆண்டு மக்கள் தொகைக் கணக்கெடுப்பின் படி கீழ்க்கட்டளையின் மக்கள் தொகை 27,981 ஆகும்.
வரலாறு
கீழ்க்கட்டளை என்ற பெயர் கிழக்கு (கிழக்கு) மற்றும் கட்டளை (கிராமம்) என்ற சொற்களிலிருந்து பெறப்பட்டுள்ளது. பல்லவர் காலத்து குடியேற்றமான பல்லாவரம் என்ற பகுதிக்கு "கிழக்கே உள்ள கிராமம்" என்றும் கொள்ளப்படுகிறது. ஆரம்பத்தில், கீழ்கட்டளை ஒரு கிராமப் பஞ்சாயத்தாக இணைக்கப்பட்டது. 1970 ஆண்டு சனவரி மாதம் 17 அன்று சமீன் பல்லாவரம் நகரப் பஞ்சாயத்துடன் இணைக்கப்பட்டது. ஈசா பல்லாவரம் நகரப் பஞ்சாயத்து, அசுத்தினாபுரம் நகரப் பஞ்சாயத்து மற்றும் நெமிலிச்சேரி பஞ்சாயத்து ஆகியவற்றுடன் கீழ்க்கட்டளை நகரப்பஞ்சாயத்தும் சேர்ந்து பல்லாவரம் நகராட்சியாக அமைக்கப்பட்டது.
போக்குவரத்து வசதி
பெரிய பேருந்து நிலையம் ஒன்று கீழ்க்கட்டளையில் உள்ளது. முக்கியமாக தியாகராய நகர், மடிப்பாக்கம், வேளச்சேரி, திருவான்மியூர் போன்ற பகுதிகளுக்கு இங்கிருந்து பல பேருந்துகள் செல்கின்றன. அருகிலுள்ள இரயில் நிலையம் பல்லாவரம் இரயில் நிலையம் ஆகும்.
மேற்கோள்கள்
பகுப்பு:சென்னை சுற்றுப் பகுதிகள்
கோலியாத் வண்டுகள்
கோலியாத் வண்டுகள் (Goliathus) என்பன உலகில் உள்ள பூச்சிகள், வண்டுகள் இனத்தில் மிகப்பெரியதாகும். இவ்வின, உட்பிரிவைச் சேர்ந்த பூச்சிகள் ஆப்பிரிக்காவில் உள்ள வெப்பமண்டலக் காடுகளில் காணப்படுகின்றன. இந்தக் கோலியாத் வண்டுகளில் வயதுக்குவந்தவைகளில் ஆண் வண்டுகள்  60-110 மில்லி மீட்டர் (2.4 - 4.3 அங்குலம் ) நீளமும், பெண்வண்டுகள் 50-80 மில்லி மீட்டர் (2.0 - 3.1 அங்குலம்) நீளம் உள்ளவையாகக் காணப்படுகின்றன. இந்த வண்டுகள் 80-100 கிராம் (2.8-3.5 அவுன்ஸ்) எடைவரை வளருகின்றன. பெண் வண்டுகள் வெண்மையாகவும்-அடர் பழுப்பாகவும் இருக்கின்றன. ஆண் வண்டுகள் பொதுவாக வெள்ளை / / பழுப்பு / வெள்ளை கருப்பு அல்லது கருப்பு போன்ற நிறங்களில் காணப்படுகின்றன.
குறிப்புகள்
பகுப்பு:வண்டுகள்
தஞ்சாவூர் அரண்மனை தேவஸ்தானக் கோயில்கள்
மேற்கோள்கள்
பகுப்பு:தஞ்சாவூர் மாவட்டத்திலுள்ள இந்துக் கோயில்கள்
பீகார் உத்சவ்
பீகார் உத்சவ் என்பது இந்தியாவின் டெல்லியில் உள்ள டில்லி ஹாட்டில் பீகாரின் கலை, கலாச்சாரம் மற்றும் பாரம்பரியத்தை வெளிப்படுத்த பீகார் அரசாங்கத்தால் ஏற்பாடு செய்யப்பட்ட ஒரு கலாச்சார விழா ஆகும். பீகார் நிறுவன தினம் 2010 ஆம் ஆண்டு முதல் ஒவ்வொரு ஆண்டும் மார்ச் 22 ஆம் தேதி கொண்டாடப்பட்டு வருகிறது. இந்த நிகழ்வைக் குறிக்கும் வகையில், பீகார் அரசின் தொழில்துறை ஒவ்வொரு ஆண்டும் மார்ச் ,மற்றும் ஏப்ரல் மாதங்களில் புது டெல்லியில் 31 நாட்கள் பீகார் உத்சவ் - கைத்தறி மற்றும் கைவினைப் பொருட்கள் கண்காட்சி மற்றும் விற்பனையை ஏற்பாடு செய்து நடத்தி வருகிறது.
பீகார் கைவினைஞர்களால் தயாரிக்கப்பட்ட கைத்தறி மற்றும் கைவினைப் பொருட்கள் திருவிழாவின் போது கண்காட்சி மற்றும் விற்பனை செய்யப்படுகின்றன. பீகாரின் செழுமையான கலாச்சாரம் மற்றும் பாரம்பரியத்தை வெளிப்படுத்தும் வகையில் பல கலாச்சார நிகழ்வுகள் பல்வேறு இடங்களில் ஏற்பாடு செய்யப்பட்டுள்ளன.
பாகல்புரி பட்டு, மதுபானி ஓவியங்கள், மூங்கில் கைவினைப்பொருட்கள், சணல் கைவினைப் பொருட்கள், திக்குலி கலை, சிக்கி பொருட்கள், நல்நாடாவின் பான்ஸ் பிகா கிராமத்தின் கைத்தறி படுக்கை விரிப்புகள், மர கைவினைப் பொருட்கள் மற்றும் தோல் பொருட்கள் என பீகாரின் கைவினைப்பொருட்களை காட்சிப்படுத்தும் மற்றும் விற்கும் கடைகள் இவ்விழாவின் முக்கிய ஈர்ப்புகளாகும். டெல்லி குடியிருப்பாளர்களிடமிருந்து ஒவ்வொரு வருடமும் கிடைக்கும்  நேர்மறையான வரவேற்பால் பீகாரின் கைவினைஞர்களும் மிகுந்த மகிழ்ச்சியடைந்து கலந்து கொள்கின்றனர்.
பீகாரின் கைவினைஞர்களால் தயாரிக்கப்பட்ட பீகாரின் கைவினை மற்றும் கைத்தறி பொருட்களின் கண்காட்சி மற்றும் விற்பனை, பீகாரின் கலை, கலாச்சாரம் மற்றும் பாரம்பரியத்தை காட்சிப்படுத்த உதவுகிறது. பீகார் உத்சவ், பீகாரின் கைவினைஞர்களுக்கு தங்கள் தயாரிப்புகளை இந்திய தேசிய தலைநகரில் காட்சிப்படுத்த ஒரு புதிய வாய்ப்பை வழங்கி வருகிறது.
வயலப்பாடி கைலாசநாதர் கோயில்
வயலப்பாடி கைலாசநாதர் கோயில் தமிழ்நாட்டில் பெரம்பலூர் மாவட்டம், வயலப்பாடி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கைலாசநாதர், பாலம்பிகை சன்னதிகளும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எலிசபெத் ரீசேர்
எலிசபெத் ரீசேர் (Elizabeth Reaser) (பிறப்பு: ஜூன் 15, 1975) ஒரு அமெரிக்க நாட்டு நடிகை ஆவார். இவர் தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 போன்ற பல திரைப்படங்கலும் ஹேக், சாவெட், கிரேஸ் அனாடமி, ட்ரூ டிடக்டிவ் போன்ற தொலைக்காட்சி தொடர்களிலும் நடித்ததன் மூலம் புகழ் பெற்ற நடிகை ஆனார்.
வெளி இணைப்புகள்
பகுப்பு:1975 பிறப்புகள் பகுப்பு:வாழும் நபர்கள் பகுப்பு:அமெரிக்க நடிகைகள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
அசிட்டோன் ஆக்சைம்
அசிட்டோன் ஆக்சைம் (Acetone oxime) அல்லது அசிட்டாக்சைம் (acetoxime) என்பது (CH3)2CNOH என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் கீட்டோக்சைம் வகைப்பாட்டிற்கு ஒரு எளிய எடுத்துக்காட்டாகும். வெண்மை நிற படிகத்திண்மங்களாகக் காணப்படும் இச்சேர்மம் தண்ணீர், எத்தனால், ஈதர், குளோரோஃபார்ம் இலிக்ரோயின் போன்றவற்றில் கரையும். கரிமத் தொகுப்பு வினைகளில் ஒரு வினைப்பொருளாக இது பயன்படுத்தப்படுகிறது.
தயாரிப்பு
அசிட்டோன் மற்றும் ஐதராக்சிலமைன் இரண்டும் HCl முன்னிலையில் ஒடுக்க வினையினால் அசிட்டோன் ஆக்சைம் உருவாகிறது :
ஐதரசன் பெராக்சைடு முன்னிலையில் அசிட்டோன் அம்மோனியாக்சிசனேற்றம் அடைந்தும் அசிட்டோன் ஆக்சைம் உருவாகிறது.
பயன்கள்
ஐதரசீனுடன் ஒப்பிடுகையில் குறைவான நச்சுத்தன்மையும், அதிக நிலைப்புத்தன்மையும் கொண்ட ஓர் அற்புதமான அரித்தல் தடுப்பியாக அசிட்டோன் ஆக்சைம் பயன்படுகிறது. மேலும், கீட்டோன், கோபால்ட், ஆகியனவ்ற்றை உறுதி செய்யவும் கரிமத்தொகுப்பு வினைகளிலும் இது பயன்படுத்தப்படுகிறது.
மேற்கோள்கள்
பகுப்பு:ஆக்சைம்கள்
ஜெமினிகணேசனும் சுருளிராஜனும்
ஜெமினி கணேசனும் சுருளிராஜனும் (Gemini Ganeshanum Suruli Raajanum) 2017 இல் வெளிவந்த தமிழ் மொழியில் வெளிவந்த காதல் திரைப்படம். இதனை இயக்கியவர் ஓடம் இளவரசு, தயாரிப்பு டி.சிவா. இந்தப் படத்தில் அதர்வா மற்றும் சூரி படத்தின் தலைப்பில் உள்ள பெயரில் நடித்திருந்தனர். இவர்களுடன் ரெஜினா கசான்ட்ரா பிரணிதா, ஐஸ்வர்யா ராஜேஷ் மற்றும் அதிதி போங்கர் ஆகியோரும் நடித்திருந்தனர். தனது திருமண அழைப்பிதழை தனது கல்லூரி காலத்துப் பெண் தோழிக்கு தருவதிலிருந்து கதை ஆரம்பமாகிறது. 2017 ஜுலை 14 அன்று வெளியானது.
இக்கர் கஸிலஸ் பெர்னாண்டஸ்
இக்கர் கஸிலஸ் பெர்னாண்டஸ் (பிறப்பு 1981) ஸ்பெயின் நாட்டை சேர்ந்த பிரபல கால்பந்து விளையாட்டு வீரர். இவர் ஸ்பெயின் நாட்டைச் சேர்ந்த ரியல் மேட்ரிட் அணிக்காகவும் ஸ்பெயின் தேசிய அணிக்காகவும் கோல்கீப்பராக விளையாடி பல சாதனைகளை படைத்துள்ளார். தற்போது போர்ச்சுகல் நாட்டைச் சேர்ந்த போர்டோ அணிக்காக விளையாடி வருகிறார். 2008 முதல் 2012 வரை ஐந்து முறை உலகின் மிகச்சிறந்த கால்பந்து கோல் கீப்பர் விருதினை வென்றதனால் உலகின் மிகச்சிறந்த மற்றும் மிகவும் வெற்றிகரமான கோல்கீப்பராக கருதப்படுகிறார். இவர் உடல் வலிமை மிக்கவராகவும், துள்ளிய நகர்வுகள் செய்து கண்கவர் தடுப்புகளை செய்வதாலும் "செயிண்ட் இக்கர்' என்று அன்போடு அழைக்கப்படுகிறார்.